Vurnon Anita

Vurnonas Anita (; g. 1989 m. balandžio 4 d.) – Nyderlandų futbolininkas. Gali žaisti gynėjo ir saugo pozicijose.

 Karjera 

Vaikystę praleidęs Nyderlandų Antiluose, kur žaidė vietiniame mėgėjų klube, V. Anita labai jaunas prisijungė prie Amsterdamo „Ajax“ jaunimo akademijos. 2005 m. jis sužaidė vienerias rungtynes pagrindinėje komandoje, tačiau tikrasis jo debiutas buvo 2008–09 m. sezone, kuomet V. Anitai pavyko įsitvirtinti pagrindinėje „Ajax“ komandoje. 2009–10 m. sezone su „Ajax“ triumfavęs Nyderlandų futbolo taurės turnyre jis iškovojo pirmąjį savo kaip profesionalo trofėjų.

2012 m. rugpjūčio 16 d. pasirašė penkerių metų sutartį su Newcastle United FC klubu.http://www.goal.com/en/news/9/england/2012/08/16/3311036/official-newcastle-complete-signing-of-anita-from-ajax?source=breakingnews

 Rinktinė 

V. Anita atstovavo Nyderlandų jaunimo rinktinėms U–17, U–19 ir U–21 lygiuose. 2010 m. gegužės mėnesį Nyderlandų vyrų futbolo rinktinės treneris Bertas van Marwijkas paskelbė, jog įtraukė V. Anitą į išplėstinį 30-ies žaidėjų Nyderlandų rinktinės sąrašą, kuriame esantys žaidėjai ruošis 2010 m. pasaulio futbolo čempionatui Pietų Afrikoje.

 Pasiekimai 
 su Amsterdamo „Ajax“ 
 Nyderlandų futbolo taurė: 2009–2010 m.

 Išnašos 

 Nuorodos 



Kategorija:Nyderlandų futbolininkai